EkBass/fiwiki-20250220-pages-articles huggingface dataset:
Al-Shihr

Al-Shihr on rannikkokaupunki Jemenin Hadramautin alueella. ==Maantiede== Al- Shihr sijaitsee Intian valtameren rannikolla Jemenin Hadramautin alueella noin 530 kilometriä Adenista itään. Kaupungilla on pitkä hiekkaranta. Al-Misyalin wadi jakaa kaupungin kahteen osaan, Madjrafiin sen länsipuolella ja al-Ramlaan sen itäpuolella. ==Historia== Al-Shihrin varhainen historia tunnetaan huonosti. Satamana se on jäänyt aina Adenin varjoon. Al-Hamadani ja al-Idrisi mainitsivat teoksissaan, että paikalliset puhuvat arabiaa huonosti, mikä saattaa tarkoittaa heidän puhuneen ehkä mehrin kieltä. Ibn Khordadbeh kutsui aluetta suitsukemaaksi. Ziyadidit hallitsivat sitä 800–900-luvuilla. Myöhemmin kaupunki mainitaan läheissä rasulidien valtakaudelta. Portugalilaiset tekivät satamaan useita hyökkäyksiä ja he viittasivat paikkaan nimillä Xaer tai Xael. Kahririn sulttaani valtasi sataman vuonna 1462 ja myöhemmin siitä tuli osa al- Mukallaa hallinnutta Ku'aytin sulttaanikuntaa. Carsten Niebuhr kirjoitti 1700-luvulla, että sataman kautta vietiin edelleen suitsukkeita. Al-Mukalla kasvoi al-Shihrin ohi satamana 1800-luvun aikana. ==Talous ja väestö== Suitsukkeet ovat tärkeä vientituote paikallisille. Suitsukkeita tuodaan al- Shihriin läheisiltä vuorilta. Toinen huomattava elinkeino on kaalastus ja sen kautta vientiin menevä kalaöljy. Historiallisesti merkittävä tuote oli ambra. Kaupungissa on useita toreja (souk). Al-Shihrin asukkaat ovat pääasiassa sunnalaisia muslimeja. Aikanaan Hadramautista muutti jemeniläisiä etenkin Itä- Afrikkaan. He lähtivät usein al-Shihrin sataman kautta ja tulivat tunnetuiksi ulkomailla shihriläisinä. ==Lähteet== Luokka:Jemenin kaupungit
Anna Åkerhielm

Anna Månsdotter Åkerhielm (myös muodossa Åkerhjelm, o.s. Anna Agriconia tai Agriconica 1642 – 11. helmikuuta 1698) oli ruotsalainen kirjailija ja tutkimusmatkailija.Anna Månsdotter Agriconica, adlad Åkerhielm. Släkten Åkerhjelm. Web Archive 2016. Viitattu 28.4.2020. Anna Agriconia syntyi Åkerin seurakunnassa lähellä Nyköpingiä pastori Magnus Jonae Agriconiuksen ja Sofia Kempen perheeseen. Hän sai hyvätasoista kotiopetusta. Hänen vanhempansa kuolivat, kun tytär oli alle 15-vuotias. Tämän jälkeen hänen veljensä Samuel Agriconius onnistui saamaan työpaikan valtamarsalkka Magnus Gabriel De la Gardien kotoa. Annasta puolestaan tuli seuraneiti Magnus Gabrielin vaimolle, Pfalz-Zweibrückenin prinsessa Maria Eufrosynelle, joka oli kuningas Kaarle X Kustaan sisar. Seuraneitinä Anna Agriconia ystävystyi Magnus Gabrielin ja Maria Eufrosynen tyttären, Catherine Charlottan kanssa. Kun Catherine De la Gardie meni naimisiin ruotsalais-saksalaisen kenttämarsalkan Otto von Köningsmarckin kanssa vuonna 1682, hän seurasi uutta perhettä Catherinen seuraneitinä. Työtehtävä vei hänet kenttämarsalkan mukana Kreikkaan ja Venetsiaan, sillä tämä oli nimitetty Venetsian tasavallan armeijan johtajistoon. Kreikassa ollessaan Anna Agriconia piti päiväkirjaa, josta muodostui matkakertomus. Siinä hän kuvasi armeijan taisteluja ja tieteellisiä tutkimuksia, joita hän ja Katariina tekivät antiikin aikaisissa raunioissa. Vuonna 1687 Anna Agriconia oli silminnäkijänä, kun ottomaanit piirittivät Ateenaa ja Parthenon vahingoittui heidän sotilasoperaatiossaan. Annan veli Samuel Agriconius julkisti joitain sisarensa piirroksista Ruotsin lehdissä, minkä ansiosta Anna Agriconiaa voi sanoa ensimmäiseksi ruotsalaiseksi kirjeenvaihtajaksi. Partheonin raunioista Anna Agriconia löysi arabialaisen käsikirjoituksen, jonka hän lahjoitti Uppsalan yliopistolle palattuaan Ruotsiin. Otto von Köningsmarckin kuoleman 1688 jälkeen Catherine De la Gardie ja Anna Åkerhielm muuttivat von Köningsmarckin kartanoon Staden ulkopuolelle Bremen-Verdenin alueelle Saksaan. Bremen-Verden kuului tällöin Ruotsiin. Anna Agriconia aateloitiin veljensä tavoin nimellä Åkerhielm vuosien 1691–1693 kuluessa. Samuel Åkerhielmin aatelointi ja aatelissuvun perustaminen tapahtui vuonna 1679Släkten Åkerhielm. Web Archive 2016. Viitattu 28.4.2020.. Anna Åkerhielmiä pidetään ensimmäisenä Ruotsin aateloituna naisena, joka on saanut asemansa omalla toiminnallaan. ==Lähteet== Luokka:Ruotsalaiset kirjailijat Luokka:Ruotsalaiset tutkimusmatkailijat Luokka:Vuonna 1642 syntyneet Luokka:Vuonna 1698 kuolleet Luokka:Ruotsalaiset aateliset
Egeria

Egeria voi viitata seuraaviin: * Egeria, vesinymfi roomalaisessa mytologiassa * Egeria (300-luku), matkakuvauksestaan tunnettu pyhiinvaeltaja * 13 Egeria, päävyöhykkeen asteroidi eli pikkuplaneetta * tiuhavesirutot (Egeria), vesikasvisuku
Mette Schjoldager

Mette Schjoldager (21. huhtikuuta 1977 Roskilden kunta) on tanskalainen kilpauransa lopettanut sulkapalloilija ja olympiamitalisti. Schjoldager osallistui urallaan kahdesti olympialaisiin. Ensimmäisen kerran hän oli mukana Sydneyn olympialaisissa 2000, jolloin hän pelasi naisten nelinpelissä ja sekanelinpelissä. Nelinpeliin hän osallistui Ann-Lou Jørgensenin parina. He voittivat ensimmäisellä kierroksella ukrainalaisparin Elena Nozdran-Viktoriya Evtushenkon, mutta toisella kierroksella he kärsivät tappion indonesialaisille Etty Tantrille ja Cynthia Tuwankottalle erin 2–0. Sekanelinpeliin hän osallistui Jens Eriksenin parina. He aloittivat toiselta kierrokselta, jossa he kohtasivat saksalaisparin Michael Keck-Nicol Pitron. Tanskalaiset voittivat tuon ottelun, mutta kärsivät puolivälierissä tappion indonesialaisille Tri Kusharjantolle ja Minarti Timurille. Ateenan olympialaisten naisten nelinpeliin hän osallistui Pernille Harderin kanssa. He voittivat ensimmäisellä kierroksella australialaiset Jane Crabtreen ja Kate Wilson- Smithin, mutta toisella kierroksella eteläkorealaiset Lee Kyung-won ja Ra Kyung-min voittivat Harderin ja Schjoldagerin. Sekanelinpeliin Schjoldager osallistui jälleen Eriksenin parina. Ensimmäisellä kierroksella he voittivat ranskalaiset Svetoslav Stoyanovin ja Victoria Wrightin. Toisella kierroksella tanskalaispari voitti eteläkorealaisparin Kim Yong-hyun-Lee Hyo-jungin erin 2–1. Puolivälierissä Schjoldager ja Eriksen voittivat Nova Widianton ja Vita Marissan. Välierissä kiinalaispari Zhang Jun-Gao Ling oli parempi erin 2–0. Pronssiottelussa Schjoldager ja Eriksen kohtasivat toisen tanskalaisparin Jonas Rasmussen-Rikke Olsenin. Schjoldager ja Eriksen olivat parempia erin 2–0. Schjoldager saavutti urallaan myös yhden MM-mitalin, kun hän saavutti pronssia Jens Eriksenin kanssa sekanelinpelissä vuonna 2001. Hänellä on myös Eriksenin kanssa Euroopan-mestaruus vuodelta 2002. Hänellä on myös kolme EM- hopeaa vuosilta 2000 ja 2006 sekanelinpelistä ja vuodelta 2002 nelinpelistä sekä vuodelta 2004 EM-pronssia sekanelinpelistä ja nelinpelistä. ==Lähteet== Luokka:Tanskalaiset sulkapalloilijat Luokka:Tanskalaiset olympiamitalistit Luokka:Vuonna 1977 syntyneet Luokka:Elävät henkilöt
Sielun tunteiden tunnistamisesta ja parantamisesta

Sielun tunteiden tunnistamisesta ja parantamisesta (, tai lyhyesti ; ) on Galenoksen 100-luvulla kirjoittama antiikin kreikkalainen filosofinen psykologinen tutkielma.Ahonen, Marke: ”Johdanto”, ”Tähän kirjaan valitut tekstit”, ”Teoksen esittely”. Teoksessa Galenos 2019, s. 11–15, 104–107, 111–114. == Historia == Galenos eli ja kirjoitti 100-luvulla jaa. erityisesti keisari Marcus Aureliuksen aikana. Sielun tunteiden tunnistamisesta ja parantamisesta kuuluu hänen myöhäistuotantoonsa. Sen lisäksi Galenos käsitteli samaa aihepiiriä myös teoksessaan Sielun erehdysten tunnistamisesta ja parantamisesta, joka on teoksen eräänlainen jatko-osa. Teokset perustuivat Galenoksen aiheesta pitämään puheeseen, jonka hän oli myöhemmin kirjoittanut ylös. Puheen lähtökohtana oli erään Antonios-nimisen epikurolaisen filosofin tunteita käsitellyt kirjoitus. Näiden lisäksi Galenos käsitteli sieluun liittyviä asioita muun muassa teoksessa Sielun kykyjen riippuvaisuus ruumiin sekoituksista. Galenoksen teokset saivat uutta suosiota renessanssiajalla. Sielun tunteiden tunnistamisesta ja parantamisesta käännettiin 1500-luvulla muun muassa latinaksi, ranskaksi ja italiaksi. Joissakin laitoksissa se muodostaa yhden teoksen yhdessä jatko-osansa kanssa. == Sisältö == Galenos käsittelee teoksessaan tunteita (pathos) eräänlaisina sielullisina sairauksina tai häiriötiloina. Ne ovat sielun kahden alimman osan, intosielun ja himosielun eli kiivastuvan ja himoavan osan liikkeitä, joiden vallassa toimiminen on järkiolennolle häpeällistä ja estää hyvän ja onnellisen elämän. Käsittely muistuttaa monien stoalaisten filosofien sekä muiden tuon ajan filosofiassa tunneterapiasta kirjoittaneiden esityksiä samasta aihepiiristä. Teoksen sisältö voidaan jakaa seuraavasti: * Alkusanat (1–3) * Tunteet ja erehdykset (2–3) * Itsetuntemuksen vaikeus (3–5) * Ongelma (5–6) * Oikea menetelmä (7–8) * Valvojan valitseminen (8–11) * Arvostelun sietäminen (11–14) * Tavoitteiden asettaminen (14–16) * Varoittavat esimerkit (16–18) * Kreetalaisen miehen tapaus (18–21) * Harjoitusohjelma (21–23) * Itsekunnioituksen merkitys (23–26) * Kiivauden voi kesyttää, mutta himo on villipeto (27–30) * Himojen hillitseminen (31–33) * Edistymisen merkit (33–37) * Tuskasta vapautuminen (37–40) * Galenoksen oma kasvatus (40–43) * Menetyksien kohtaaminen (43–45) * Kyltymättömyyden luonto (45–48) * Ahne on aina puutteenalainen (49–52) * Edistymisen haasteet (53–55) * Parannuksenteko helpottuu ajan myötä (55–57) == Lähteet == == Kirjallisuutta == === Suomennos === * Galenos: Sielun tunteiden tunnistamisesta ja parantamisesta. Teoksessa === Muita käännöksiä === * Galen: Affections and Errors of the Soul. Teoksessa * Galen: Affections and Errors of the Soul. Teoksessa * === Tekstilaitoksia === * * Luokka:Galenoksen teokset
Sielun erehdysten tunnistamisesta ja parantamisesta

Sielun erehdysten tunnistamisesta ja parantamisesta (, tai lyhyesti , ) on Galenoksen 100-luvulla kirjoittama antiikin kreikkalainen filosofinen psykologinen tutkielma.Ahonen, Marke: ”Johdanto”, ”Tähän kirjaan valitut tekstit”, ”Teoksen esittely”. Teoksessa Galenos 2019, s. 11–15, 104–107, 154–156. == Historia == Galenos eli ja kirjoitti 100-luvulla jaa. erityisesti keisari Marcus Aureliuksen aikana. Sielun erehdysten tunnistamisesta ja parantamisesta kuuluu hänen myöhäistuotantoonsa. Se on eräänlainen jatko-osa teokselle Sielun tunteiden tunnistamisesta ja parantamisesta. Teokset perustuivat Galenoksen aiheesta pitämään puheeseen, jonka hän oli myöhemmin kirjoittanut ylös. Puheen lähtökohtana oli erään Antonios-nimisen epikurolaisen filosofin tunteita käsitellyt kirjoitus. Näiden lisäksi Galenos käsitteli sieluun liittyviä asioita myös muun muassa teoksessa Sielun kykyjen riippuvaisuus ruumiin sekoituksista. Galenoksen teokset saivat uutta suosiota renessanssiajalla. Sielun erehdysten tunnistamisesta ja parantamisesta käännettiin 1500-luvulla kahdesti latinaksi (J. P. Crassus, Pariisi, 1546, ja J. B. Rasarius, Venetsia, 1562–1563). Joissakin laitoksissa se muodostaa yhden teoksen yhdessä Sielun tunteiden tunnistamisesta ja parantamisesta -tutkielman kanssa. == Sisältö == Galenos erottaa toisistaan aiemmassa teoksessa käsitellyt tunteet (pathoi, yks. pathos) erehdyksistä (hamartēmata). Tunteet ovat kahden alemman sielunosan eli intosielun ja himosielun liikkeitä, kun taas erehdykset ovat ylimmän sielunosan eli järkisielun tekemiä virheitä. Tässä Galenoksen näkemykset eroavat stoalaisuudesta, jossa tunteet nähtiin juuri järkisielun tekeminä virheinä. Galenos pyrkii kuvaamaan, miten sielun järkiosan tekemät virheet voidaan tunnistaa ja miten niistä voidaan vapautua. Samalla Galenos esittää paljon kritiikkiä oman aikansa filosofeja kohtaan. Hän pitää filosofeja epäpätevinä, ja valittaa sitä, kuinka erimielisiä nämä ovat kaikista asioista. Esimerkiksi yksimielisyyden saavuttamisesta Galenos nostaa matemaatikot. Järkisielun tekemien virheiden välttämiseksi hän painottaa logiikan merkitystä. == Lähteet == == Kirjallisuutta == === Suomennos === * Galenos: Sielun erehdysten tunnistamisesta ja parantamisesta. Teoksessa === Muita käännöksiä === * Galen: Affections and Errors of the Soul. Teoksessa * Galen: Affections and Errors of the Soul. Teoksessa * === Tekstilaitoksia === * * Luokka:Galenoksen teokset
Heikki Poutanen

Heikki Poutanen (s. 1952 Tampere) on suomalainen kanttori. Poutanen kävi koulua ensin Hyvinkäällä, sitten Äänekoskella ja Parikkalassa. Perhe muutti Helsinkiin, ja Heikki Poutanen kävi Helsingin toista lyseota. Hän oli vaihto- oppilaana Yhdysvalloissa vuosina 1969–1970. Ylioppilaaksi hän kirjoitti Helsingin toisesta lyseosta vuonna 1972. Hän valmistui kanttori-urkuriksi Sibelius-Akatemiasta vuonna 1976. Poutanen valmistui filosofian kandidaatiksi vuonna 1982 Helsingin yliopistosta pääaineena englantilainen filologia. Musiikinjohtajan tutkinnon hän suoritti vuonna 1987 Sibelius Akatemiassa. Hän suoritti Sibelius-Akatemiassa lauludiplomin vuonna 1987 ja urkujensoiton A-tutkinnon vuonna 1992. Myöhemmin 1999 Poutanen suoritti Helsingin yliopistossa ja filosofian lisensiaatin tutkinnon pääaineena musiikkitiede. Filosofian tohtorin tutkinnon hän suoritti vuonna 2016.Esityslista, Pöytäkirja 4/2016 § 12, Suomen Kirkkomusiikkiliitto Poutanen toimi Malmin seurakunnan kanttorina vuosina 1974–2017Heikki Poutanen Lähitieto. Sivutoimena oli kuoronjohto Helsingin työväenopiston Koilliskuorossa. Hän johti kyseistä kuoroa parikymmentä vuotta. Vuosina 2018–2020 Heikki Poutanen on toiminut kanttorina Espanjan Aurinkorannikolla ja johtanut Aurinkorannikon kuoroa. Kesäisin hän on toiminut kanttorin sijaisena Mäntyharjulla vuosina 2018, 2019 ja 2020. Poutanen opiskeli Sibelius-Akatemiassa urkujen soittoa Enzio Forsblomin ja Markku Heikinheimon johdolla. Lisäopintoja hän hankki Saksan liittotasavallassa Pierre Perdigonin ja Marinette Extermannin johdolla. Hän osallistui myös Guy Bovet'n mestarikursseille Lahden urkuviikolla ja Olivier Latryn urkukurssille Helsingissä. Poutanen on konsertoinut urkurina runsaasti kotimaassa ja ulkomailla: muun muassa Bayreuth ja Korbach (Saksan liittotasavalta), Raplan kirkko (Viro) ja Niguliste sekä Pyhä Vaimu (Tallinna), Tampereen tuomiokirkko, Tampereen Kalevan kirkko, Turun tuomiokirkko, Turun Mikaelin kirkko, Jyväskylän kaupungin kirkko, Hämeenlinnan kirkko, Valkealan kirkko, Viikin kirkko ja Malmin kirkko. Poutanen toimi Kanttori-Urkuri yhdistyksen puheenjohtajana vuosina 1997–2015. Hänelle on myönnetty kanttorin erityisansiomerkki. ==Julkaisut== * Malmin kirkon musiikkikronikka 1977–2017, ilm. 2017 ==Musiikkiäänite== * Organ Mass Live, Heikki Poutanen, urut, 2006, KKCD-706 (Konserttikeskus; äänitetty Turun Mikaelinkirkossa) == Lähteet == Luokka:Suomalaiset urkurit Luokka:Suomalaiset kanttorit Luokka:Vuonna 1952 syntyneet Luokka:Elävät henkilöt
Bojana Milošević

Bojana Milošević (, 29. marraskuuta 1965 Kraljevo, Serbian ST – huhtikuu 2020 Belgrad, Serbia) oli maajoukkuetasolla Jugoslaviaa edustanut koripalloilija, olympia-, MM- ja EM-mitalisti. == Elämä ja ura == Seuratasolla Milošević pelasi muun muassa ŽKK Crvena zvezdassa, jossa hän voitti Jugoslavian mestaruuden vuonna 1989, Kreikassa ja Italiassa.http://kkcrvenazvezda.rs/2020/04/16/bojana-milosevic- brnad-1965-2020/ Milošević saavutti Jugoslavian naisten maajoukkueessa olympiahopeaa Soulissa 1988, MM-hopeaa Malesiassa 1990 ja EM-hopeaa Espanjassa 1987 sekä Israelissa 1991. Nuorisomaajoukkueissa hän saavutti muun muassa alle 16-vuotiaiden tyttöjen EM-hopeaa Suomessa 1982https://kss.rs/in- memoriam-%D0%91%D0%BE%D1%98%D0%B0%D0%BD%D0%B0-%D0%9C%D0%B8%D0%BB%D0%BE%D1%88%D0%B5%D0%B2%D0%B8%D1%9B-%D0%91%D1%80%D0%BD%D0%B0%D0%B4-1965-2020/. 16\. huhtikuuta 2020 Miloševićin uutisoitiin kuolleen Belgradissa 54-vuotiaana. == Lähteet == * Bojana Milošević Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Jugoslavialaiset koripalloilijat Luokka:Jugoslavialaiset olympiamitalistit Luokka:Vuonna 1965 syntyneet Luokka:Vuonna 2020 kuolleet
258 Tyche

258 Tyche on yksi asteroidivyöhykkeen asteroideista. Sen löysi R. Luther Düsseldorfissa 4. toukokuuta vuonna 1886. Pikkuplaneetta sai nimensä kreikkalaisen mytologian onnen jumalattaren Tykhen mukaan. Nimeä ehdotti G. Rümker. ==Fyysiset ominaisuudet== Tyche on S-tyypin asteroidi, jonka läpimitta on 64,78 kilometriä. Pikkuplaneetan pyörähdysaika eli vuorokauden pituus sen pinnalla on 10,041 tuntia pitkä. == Katso myös == *Tykhe (hypoteettinen planeetta) ==Lähteet== Luokka:Päävyöhykkeen asteroidit
Marina Basanova

Marina Basanova (, , 25. joulukuuta 1962 Omsk, Venäjän SFNT – 27. huhtikuuta 2020 Bremen, Saksa) oli maajoukkuetasolla Neuvostoliittoa ja Yhdistynyttä joukkuetta edustanut käsipalloilija, olympiamitalisti ja maailmanmestari. Bazanova voitti Neuvostoliiton naisten maajoukkueessa olympiapronssia Soulissa 1988 ja kolme maailmanmestaruutta. Neuvostoliiton hajottua Bazanova saavutti vielä olympiapronssia Barcelonassa 1992 Yhdistyneen joukkueen jäsenenä.Olympics at Sports-Reference.com Bazanova asui ja työskenteli loppuelämänsä Saksassa ja kuoli Bremenissä 57-vuotiaana 27. huhtikuuta 2020.https://www.werder.de/handball/aktuell/news/20192020/nachruf-marina- basanova-28042020/https://www.handball- world.news/o.red.r/news-1-2-1-39970.html == Lähteet == * Maryna Bazanova Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Neuvostoliittolaiset käsipalloilijat Luokka:Neuvostoliittolaiset olympiamitalistit Luokka:Vuonna 1962 syntyneet Luokka:Vuonna 2020 kuolleet
Pirkko Jaakkola

Pirkko Marjatta Jaakkola (9. huhtikuuta 1927 Turku – 2. elokuuta 2021 Turku)Kuolinilmoitus Laulajatar Pirkko Marjatta Jaakkola, Turun Sanomat, sivu 20, julkaistu 22.8.2021 oli suomalainen iskelmä- ja operettilaulaja, sanoittaja, säveltäjä, laulunopettaja, ja näyttelijä.Jaakkola Pirkko Marjatta, Teatterin maailma, Maamme teatterit ja niiden taiteilijat, sivu 167, toimittanut Verneri Veistäjä, kustannusosakeyhtiö Tammi, Helsinki, Suomen teatterijärjestöjen keskusliiton julkaisuja n:o 5, Helsinki 1950 Jaakkola esiintyi muun muassa Triola-yhtyeen säestämänä. Hänen vuonna 1953 julkaisema singlensä Pariisin taivaan alla/Keltaruusu on yksi parhaiten menestyneistä suomalaisista äänitteistä. Valssi "Kirje Venetsiaan" soitettiin elokuvassa Neiti talonmies. Jaakkola levytti noin kymmenen singleä vuosina 1953–1954. Pirkko Jaakkola kävi keskikoulun. Hän oli turkulaisen laulupedagogi Naemi Fribergin oppilas. Näyttelijänä Jaakkola oli uransa alkuvaiheissa kiinnitettynä Turun Työväenteatteriin 1944–1946, Kemin Kaupunginteatteriin 1947–1949, ja Lappeenrannan Kaupunginteatteriin 1949–1950. Jaakkolan harrastuksia olivat urheilu, kirjallisuus ja kielet. Jaakkola oli Turun Yrittäjänaiset ry yhdistyksen jäsen. Yhdistykselle hän lahjoitti säveltämänsä ja sanoittamansa laulun Yrittäjänaisen laulu. == Julkaisut == * Rakkauden katu/Äidin luo (1953) * Pariisin taivaan alla/Keltaruusu (1953) * Kirje Venetsiaan/Lehtityttö (1953) == Lähteet == == Aiheesta muualla == * Elävä arkisto: Iltatähti 1974 Keltaruusu, Jaakkolan live-esiintyminen *ePressi Lehdistötiedote 2017: Yrittäjänaisen laulu, levyn julkistaminen Luokka:Suomalaiset iskelmälaulajat Luokka:Vuonna 1927 syntyneet Luokka:1950-luvun yhtyeet ja sooloartistit Luokka:Vuonna 2021 kuolleet
Ševino (järvi Pihkovan alueella)

Ševino () on järvi Luoteis-Venäjällä Pihkovan alueen Sebežin piirissä. == Maantietoa == Järvi on 4,4 kilometriä pitkä, 1,6 kilometriä leveä ja sen pinta-ala on 3,56 neliökilometriä eli 356 hehtaaria. Sen keskellä järvi on kapeimmillaan 350 metriä. Kapeikon kaakkoispuolella sijaitsee saari, jonka pinta-ala on 5 hehtaaria. Järven kaakkoispuolella on sijainnut kolme kylää Zaševenje (Зашевенье), Ševino (Шевино) ja Hanjovo (Ханёво), joista viimeiset ovat aivan rannan tuntumassa. Rantakylien läpi kulkee tie Pustoškaan. == Luontoarvoja == Järvessä elää runsaasti kalalajeja: hauki, lahna, ahven, pasuri, karppi, ruutana, suutari, salakka, allikkosalakka, säyne, mutakala, törö ja rantanuoliainen, sekä joitakin Rutilus-suvun kalalajeja. Järvessä elää myös rapu. Järvi on mutapuhjainen, mutta sen rannat ovat kivisiä heikkarantoja. Paikoin esiintyy saveakin. Rannoilla kasvaa metsää, mutta etelärannoille ylettyvät peltomaat ja niityt sekä jonkin verran asutustakin. == Vesistösuhteita == Ševino sijaitsee Nevedrjankan valuma-alueella. Sen luoteispäästä lähtee laskuoja kohti länttä, missä se yhtyy Nevedrjankaan, joka on Velikajan sivujoki ja järvi siksi kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven valuma-alueen koko on lähteestä riippuen joko 27,7 tai 15,1 neliökilometriä. Siihen tulee kaksi ojaa, jotka alkavat lähimetsistä. == Huomautuksia == == Lähteet == Luokka:Pihkovan alueen järvet Luokka:Nevedrjankan valuma-alue Luokka:Sebežin piiri
Julia Wierscher

Julia Wierscher (s. 10. toukokuuta 1971 Hannover) on saksalainen jääkiekkoilija, pelipaikaltaan hyökkääjä. Hän pelasi Saksan naisten jääkiekkomaajoukkueessa Salt Lake Cityn talviolympialaisten 2002 naisten jääkiekkoturnauksessa. Seuratasolla Wierscher on edustanut Saksan naisten pääsarjatason EC Bergkamenia. == Lähteet == Luokka:Saksalaiset jääkiekkoilijat Luokka:Vuonna 1971 syntyneet Luokka:Elävät henkilöt
Green Light

Green Light on uusiseelantilaisen laulaja-lauluntekijä Lorden kappale. Sen julkaisi Universal Music New Zealand hänen toisen, Melodrama-studioalbuminsa johdantosinglenä 2. maaliskuuta 2017. Kappaleen ovat sanoittaneet Lorde, Jack Antonoff ja Joel Little, joista kaksi ensimmäistä myös tuottivat sen Frank Dukesin sekä Kuk Harrellin kanssa. "Green Light" on lajityypiltään elektropop, dance-pop ja post-disco -kappale ylätempoisella pianosäkeellä, käsitaputuksilla, bassolla ja jousisoittimilla. Kappaleen sana "green light" (vihreä valo) toimii Lorden kertoman mukaan liikenteellisenä kielikuvana joka antaa hänelle luvan edetä kohti tulevaisuutta. "Green Light" sai pääosin positiivisen vastaanoton musiikkikriitikoilta, jotka kehuivat sen musikaalista tyyliä ja sanoituksia. Sitä kutsuttiin erohymniksi. Muutamat sivustot luokittelivat sen yhdeksi vuoden 2017 parhaimmista kappaleista, New Musical Expressin ja The Guardianin listatessa sen vuoden parhaimmaksi. Kappale oli kaupallisesti kansainvälinen menestys, sen päästyä muun muassa Yhdysvaltain Billboard Hot 100-listan sijalle 19. sekä Kanadan Canadian Hot 100 -listan sijalle 9. Oseaniassa kappale pääsi Australiassa sijalle 4. ja artistin kotimaassa Uudessa-Seelannissa puolestaan listan kärkeen. "Green Light" myi platinaa Britanniassa ja Yhdysvalloissa. Lisäksi se myi Uudessa-Seelannissa kaksinkertaista ja Australiassa nelinkertaista platinaa. Kappaleelle on toteutettu myös Grant Singerin ohjaama musiikkivideo, joka julkaistiin Lorden YouTube-kanavalla singlen julkaisupäivänä. Videolla nähdään Lorde lähtemässä yökerhosta ja kävelemässä pitkin Los Angelesin katuja hänen pyrkiessään eron jälkeen elämässä eteenpäin. Videon visuaalit kiinnittivät kriitikoiden huomion, jotka ylistivät laulajan uutta taiteellista tyylisuuntaa. Lorde on esittänyt kappaleen livenä muun muassa Saturday Night Livessä New Yorkissa sekä Coachella Valley Music Festivalilla Kaliforniassa. Kappaletta on käytetty televisiosarjojen Kolme miestä ja tyttö, Quantico ja Siesta Key soundtrackeillä. ==Lähteet== Luokka:Vuoden 2017 kappaleet Luokka:Lorden kappaleet Luokka:Jack Antonoffin tuottamat kappaleet
Sviblo (järvi)

Sviblo () on järvi Luoteis-Venäjällä Pihkovan alueen Sebežin piirissä. == Maantietoa == Järvi on 5,5 kilometriä pitkä, 5,5 kilometriä leveä ja sen pinta-ala on 13,72 neliökilometriä eli 1 372 hehtaaria. Järvellä on suuri järvenselkä, jonka itä- ja länsipäässä on pieniä lahtia. Järvellä on viisi saarta, joiden yhteispinta-ala on 25,5 hehtaaria. Suurin saari on lähes 800 metriä pitkä. Itäpään lahti jää suurimman saaren taakse suojaan. Kaakkoisrannassa työntyy järvelle noin 600-metrinen harju. Järven keskisyvyys on 3,5 metriä, vaikka siinä on 11 metriä syvä syvänne. Järven länsi- ja pohjoisrannat ovat metsämaata, mutta itäpuolella on asutusta. Siellä kulkee tie rannanmyötäisenä kahden kylän, Staritsyn () ja Žeglovon (), kautta. Kylien välissä sijaitsee järven rannassa kappeli Tšasovnja Georgija Pobedonostsa (). == Luontoarvoja == Järvessä elää runsaasti kalalajeja: hauki, lahna, ahven, pasuri, karppi, ruutana, suutari, mutakala, säyne, made, allikkosalakka, rantanuoliainen ja törö, sekä joitakin Rutilus-suvun kalalajeja. Siinä elää myös rapu. Seutu on soistunutta, mutta rannat ovat korkeintaan kapeasti ruohottuneita. Yhtä eteläpään lahtea lukuun ottamatta mikään kohta järvestä ei ole ruohottunut umpeen. == Vesistösuhteita == Sviblo sijaitsee Nevedrjankan valuma-alueella. Nevedrjanka on Velikajan sivujoki ja kuuluu Velikajan valuma- alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Sviblon laskujoki on Svibljanka (), joka yhtyy Nevedrjankaan lyhen jokiosuuden aikana, kun se virtaa Sutokskojesta Mogilnoon. Svibloon laskee neljä muutakin ojaa, joista kaksi alkaa pienistä järvistä. Osa näistä järvistä ovat Pustoje Mogilno, Orehovno ja Pnjovno. Järven valuma- alueen koko on lähteestä riippuen joko 109,0 tai 104,5 neliökilometriä . == Huomautuksia == == Lähteet == Luokka:Pihkovan alueen järvet Luokka:Nevedrjankan valuma-alue Luokka:Sebežin piiri
Culex milloti

Culex milloti on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Doucet vuonna 1949. Lajia tavataan Madagaskarista. Sillä ei ole alalajeja. == Lähteet == Luokka:Hyttyset
Perfect Places

Perfect Places on uusiseelantilaisen laulaja-lauluntekijä Lorden kappale. Sen julkaisi Universal Music New Zealand hänen toisen, Melodrama-studioalbumin toisena singlenä 1. kesäkuuta 2017. Kappaleen ovat sanoittaneet Lorde, Jack Antonoff ja Andrew Wyatt, jotka myös tuottivat sen Frank Dukesin kanssa. "Perfect Places" on lajityypiltään elektropop-kappale jota on ehostettu basso, syntetisaattori ja rumpukonebiiteillä. Sanoiltaan kappale seuraa Lorden päätelmää "teinijuhlakierteestä" Melodramalla, tuumaillen missä hänen täydelliset paikkansa ovat. "Perfect Places" sai pääosin positiivisen vastaanoton musiikkikriitikoilta, jotka kehuivat kappaleen sanoja. Vaikka kappale ei onnistunut pääsemään singlelistoille Yhdysvalloissa, se pääsi kuitenkin listoille esimerkiksi Australiassa, Isossa-Britanniassa ja Kanadassa. Kappaleelle on toteutettu myös Grant Singerin ohjaama musiikkivideo, joka julkaistiin Lorden YouTube-kanavalla 3. elokuuta 2017. Videolla nähdään Lorde lukuisissa kohtauksissa yksin rannalla, ravintolassa ja veneessä. Lorde on mainostanut kappaletta esittämällä sen livenä esimerkiksi The Tonight Show Starring Jimmy Fallonissa ja vuoden 2017 iHeart Radio Much Music Video Awardsissa. ==Lähteet== Luokka:Vuoden 2017 kappaleet Luokka:Lorden kappaleet Luokka:Jack Antonoffin tuottamat kappaleet
Johanna Haavisto

Johanna Haavisto (s. 23. kesäkuuta 1987) on suomalainen soutaja. Hän sijoittui Brandenburgin EM-kilpailuissa 2016 yksikössä 13:nneksi. Haavisto edustaa Takon Soutajia. Hän voitti Suomen-mestaruuden yksikön sprintissä vuosina 2014, 2015 ja 2016. Hän on voittanut Suomen-mestaruuksia myös olympiamatkoilla kahden, neljän ja kahdeksan hengen veneluokissa. == Lähteet == Luokka:Suomalaiset soutajat Luokka:Vuonna 1987 syntyneet Luokka:Elävät henkilöt
Marmorirausku

Marmorirausku (Leucoraja naevus) on rauskujen (Rajidae) heimoon kuuluva merivesissä elävä kalalaji. == Koko ja ulkonäkö == Marmorirauskun tavallinen pituus on 40 senttimetrin luokkaa. Se voi maksimissaan kasvaa 71 senttimetrin mittaiseksi (naaras 68 senttimetrin mittaiseksi). Lajin ruumis muistuttaa muodoltaan hieman vinoneliötä. Sen kuono on suhteellisen lyhyt. Selkäpuoli on väritykseltään okra tai vaaleanharmaan ruskea, vatsapuoli valkoinen. Piikkejä on vain rintaevien etureunoissa. Rintaevät ovat kulmistaan pyöristyneet ja niiden keskiosassa on musta marmorikuvioinen laikku. == Levinneisyys ja elinympäristö == Marmorirauskua tavataan Atlantin valtameren itäosassa Kattegatista, Pohjanmerestä ja lännen Britteinsaarilta etelään aina Senegaliin ja Marokkoon asti. Sitä on havaittu myös Välimeressä. Se elää erilaisilla vedenpohjilla yleensä 20–250 metrin syvyydessä vedenpinnasta, vaikka poikkeuksellisesti sitä onkin havaittu aina 500 metrin syvyydessä asti. == Ravinto ja elintavat == Marmorirauskun ravintoa ovat monenlaiset pohjaeläimet ja pienet kalat. Se tulee sukukypsäksi keskimäärin 50–60 senttimetrin mittaisena ja noin 4–5 vuoden ikäisenä. Kutu tapahtuu talviaikana. Naaras laskee 5–7 senttimetrin mittaiset ja 3–4 senttimetrin levyiset munakotelot noin seitsemän kotelon erissä. Niitä on yhdessä naaraassa enintään 63 kappaletta kerralla. Poikaset ovat kuoriutuessaan noin 12 senttimetrin mittaisia. Marmorirauskun on havaittu voivan elää enintään 14-vuotiaaksi. == Lähteet == Luokka:Rauskut
Ulla Varvio

Ulla Varvio (s. 15. tammikuuta 1986) on suomalainen soutaja. Hän on edustanut Suomea useissa arvokilpailuissa ja sijoittunut parhaimmillaan EM-kilpailuissa neljänneksi. Varvio kilpaili alle 23-vuotiaiden MM-kilpailuissa yksikössä vuosina 2005–2007. Aikuisten MM-kilpailuissa hän sijoittui pariairokaksikossa Minna Niemisen kanssa kymmenenneksi Bledissä 2011 sekä Eeva Karppisen kanssa 16:nneksi Amsterdamissa 2014 ja 14:nneksi Aiguebelettessa 2015. Varvio sijoittui EM-kilpailuissa pariairokaksikossa Sanna Sténin kanssa neljänneksi Brestissä 2009 sekä Eeva Karppisen kanssa 13:nneksi Poznańissa 2015 ja kahdeksanneksi Brandenburgissa 2016. Hän oli EM-kilpailujen yksikössä viidestoista Ateenassa 2008, seitsemäs Montemor-o-Velhossa 2010 ja yhdestoista Varesessa 2012. Varvio edustaa Takon Soutajia. Hän voitti Suomen-mestaruuden yksikössä vuosina 2005, 2006, 2008, 2009, 2011, 2012, 2013, 2014, 2015 ja 2018 sekä yksikön sprintissä vuosina 2005, 2007, 2009, 2012 ja 2013. Hän on voittanut Suomen-mestaruuksia myös kahden, neljän ja kahdeksan hengen veneluokissa. == Lähteet == Luokka:Suomalaiset soutajat Luokka:Vuonna 1986 syntyneet Luokka:Elävät henkilöt
Homemade Dynamite

Homemade Dynamite on uusiseelantilaisen laulaja-lauluntekijä Lorden kappale. Sen julkaisi Universal Music New Zealand alun perin 16. kesäkuuta 2017 osana tämän toista, Melodrama-studioalbumia. Kappale kuitenkin miksattiin myöhemmin uudelleen sekä julkaistiin albumin kolmantena ja viimeisenä singlenä 16. syyskuuta 2017. Miksatulla versiolla esiintyvät Lorden lisäksi myös Khalid, SZA sekä Post Malone. Tämä oli ensimmäinen kerta kun Lorden kappaleella vierailee joku toinen esiintyjä sitten vuonna 2015 julkaistun kappaleen "Magnets". Kappaleen alkuperäisen version ovat sanoittaneet Lorde, Tove Lo, Jakob Jerlström sekä Ludvig Söderberg, joista ensimmäinen myös tuotti sen Frank Dukesin sekä Kuk Harrellin kanssa. Miksattua versiota ovat olleet sanoittamassa alkuperäisten sanoittajien lisäksi myös kaikki vierailevat artistit. Molemmat versiot saivat pääosin positiivisen vastaanoton musiikkikriitikoilta. Kaupallinen menestys oli molemmilla versioilla kohtalaista, alkuperäisen version päästyä singlelistan viidenkymmenen parhaan joukkoon Slovakiassa, Tšekissä ja Uudessa-Seelannissa, miksatun version päästyä puolestaan singlelistan viidenkymmenen parhaan joukkoon Alankomaissa, Australiassa ja Uudessa-Seelannissa. Miksattu versio myi Australiassa kaksinkertaista platinaa. ==Lähteet== Luokka:Vuoden 2017 kappaleet Luokka:Yhdysvaltalaiset musiikkikappaleet Luokka:Lorden kappaleet
Sisälmyssaari

Sisälmyssaari voi viitata ainakin seuraaviin saariin: * Sisälmyssaari, saari Rautalammilla Pohjois-Savon maakunnassa * Sisälmyssaari, saari Ylöjärvellä Pirkanmaan maakunnassa
Suur-Mumbain kuntayhtymä

Suur-Mumbain kuntayhtymä (, tai Brihanmumbai Municipal Corporation) on Mumbain kaupunkia johtava hallinnollinen elin, joka sai nykyisen muotonsa vuonna 1888. Siinä on 227 jäsentä, jotka valitaan äänestyksellä viiden vuoden mittaiseksi kaudeksi, poislukien viisi kuntayhtymän nimittämää asiantuntijaa. Jäsenet valitsevat keskuudestaan pormestarin, jonka kausi kestää 2,5 vuotta, toimimaan kokousten johtajana ja kaupungin edustajana. Komissaari () on Maharashtran osavaltiohallituksen nimittämä virkamies, joka vastaa kaupungin infrastruktuurin kunnossapidosta ja kehittämisestä. Hänen vastuualueensa alaisuuteen lukeutuu muun muassa vesihuolto, tieverkosto ja erilaisten palveluiden toimittaminen kaupunkilaisille. Häntä avustaa varakomissaari, jonka kuntayhtymä nimittää Maharashtran hallituksen hyväksynnällä. Mumbain ensimmäinen kunnallinen hallintoelin perustettiin vuonna 1865, jolloin Arthur Crawford nimitettiin Bombayn komissaariksi viideksi vuodeksi. Kaupunki alkoi velkaantumaan, mikä sai Pherozeshah Mehtan muotoilemaan vuonna 1872 hyväksytyn kuntalain, joka antoi perustan tulevalle kuntayhtymälle. Mehtan luoma kuntalaki säilyi vuoteen 1888, jolloin se korvattiin uudella kuntayhtymän lailla. Nykyään Suur-Mumbain kuntayhtymä on Intian rikkain kuntayhtymä. Vuodesta 1996 sitä on hallinnut yhtämittaisesti Shiv Sena. Viimeisimmissä vuoden 2017 vaaleissa oli ehdolla 2275 ehdokasta kolmestatoista puolueesta. Kuntayhtymän vaaleissa äänestysaktiivisuus on jatkuvasti ollut alhainen, kahdessa edeltäneessä se jäi alle 50 prosenttiin. Pormestariksi valittiin vuonna 2019 Shiv Senan Kishori Pednekar ja varapormestariksi Suhas Wadkar. ==Lähteet== Luokka:Mumbai Luokka:Intian politiikka
Francesco Perrone

Francesco Perrone (3. joulukuuta 1930 – 27. huhtikuuta 2020) oli italialainen kestävyysjuoksija. Hän osallistui maratoniin vuoden 1960 kesäolympialaisissa. Perrone oli Gruppo Sportivo Fiamme Oron urheilija. Perrone kuoli covid-19-tautiin 89-vuotiaana.Ucciso dal virus il maratoneta che aveva sfidato Abebe Bikila ==Lähteet== Luokka:Italialaiset kestävyysjuoksijat Luokka:Vuonna 1930 syntyneet Luokka:Vuonna 2020 kuolleet
Iris Olsson

Iris Olsson (s. 1981) on suomalainen elokuvaohjaaja ja dokumentaristi, joka on valmistunut elokuvaohjaajaksi Taideteollisesta korkeakoulusta. Olsson on ohjannut muun muassa dokumentit Kesän lapsi, Unien välissä ja Sydämeni taakka sekä useita televisiosarjoja. Olssonin elokuvat sijoittuvat pääsääntöisesti Venäjälle ja Afrikkaan. Olsson on palkittu muun muassa Tampereen elokuvajuhlilla, Tromso Palm -palkinnolla, President's Awardilla, Venla- palkinnoilla. Hän on myös ollut European Film Awards -ehdokas. Olsson toimi vuosina 2016–2018 DocPoint-dokumenttielokuvafestivaalin taiteellisena johtajana. Iris Olssonin isä on elokuvaohjaaja Claes Olsson. == Lähteet == Luokka:Suomalaiset dokumenttiohjaajat Luokka:Vuonna 1981 syntyneet Luokka:Elävät henkilöt
Thula

Thula on kaupunki Jemenin Amranin maakunnassa lähellä pääkaupunki Sanaata. ==Maantiede== Thula sijaitsee noin 45 kilometriä Jemenin pääkaupunki Sanaata. Kaupungin vieressä on vuori, jolle on rakennettu linnoitus. Kaupunkia itsessään ympäröi kaupunginmuuri, johon kuuluu yhdeksän porttia. Muita kaupungin rakennuksia ovat moskeijat, madrasat ja haudat. ==Historia== Thulalla on ilmeisesti hyvin pitkä historia. Sen nimi on johdettu henkilönimestä Thula ibn Lubakha ibn Akyan ibn Himyar al-Ashgar. 900-luvuklla kirjoittanut al-Hamadani maintisee paikalla sijainneen kylän ja linnoituksen (hisn). Paikan strateginen merkitys kasvoi sittemmin aijubidien, rasulidien ja zaidilaisten imaamien valtakausilla. Imaami al-Mutahhar ibn Sharaf al-Dinin (k. 1572) hauta sijaitsee hänen poikansa kaupunkiin rakennuttamassa madrasassa. Carsten Niebuhr vieraili kaupungissa 1700-luvulla ja Eduard Glaser vuonna 1883. Glaser kuvaili kaupungin olleen tuolloin Jemenin toiseksi suurin ja arvioi sen linnoituksen olevan hyvin vanha. Kaupunki lisättiin Jemenin aielistalle Unescon maailmanperintöluetteloon vuonna 2002. ==Väestö== Thulan asukkaat ovat pääasiassa zaidilaisia muslimeja. ==Lähteet== == Aiheesta muualla == Luokka:Jemenin kaupungit
Işın Karaca

Işın Karaca (s. 7. maaliskuuta 1973 Lontoo, Yhdistynyt kuningaskunta) on kyproksenturkkilainen laulaja. Vuoteen 2020 mennessä häneltä oli ilmestynyt yhdeksän albumia. == Diskografia == * Anadilim Aşk (2001) * İçinde Aşk Var (2004) * Başka 33/3 (2006) * Uyanış (2009) * Arabesque: Geçmiş, Geçmemiş Hiç... (2010) * Arabesque II: Geçmiş Bize Yakışıyor (2011) * Her Şey Aşktan (2013) * Ey Aşkın Güzel Kızı (2015) * Eyvallah (2017) * Sen Ben Aşk (2022) * The Best In Symphonic (2023) == Aiheesta muualla == * Luokka:Kyproslaiset laulajat Luokka:Turkkilaiset laulajat Luokka:Vuonna 1973 syntyneet Luokka:Elävät henkilöt
Marston Moorin taistelu

Marston Moorin taistelu 2. heinäkuuta vuonna 1644 oli Englannin sisällissodassa käyty taistelu, jossa englantilaiset kuninkaanvallan kannattajat kärsivät ensimmäisen huomattavan tappionsa. Parlamentin joukkojen tukena oli skotlantilainen Covenantin armeija. Molemmilla osapuolilla oli ratsuväkeä suunnilleen saman verran, mutta jalkaväkeä parlamentin joukoilla ja skoteilla oli lähes kaksinkertainen määrä rojalisteihin verrattuna. Oliver Cromwell sai tässä taistelussa lisänimensä ”Rautakylki” (), joka myöhemmin liitettiin kaikkiin hänen alaisuudessaan taistelleisiin ratsuväkijoukkoihin. Marston Moorin taistelu oli Englannin sisällissodan suurin taistelu. Siihen osallistui noin sotilasta. ==Lähteet== Luokka:Englannin sisällissota
Mehiläisten poisto

Mehiläisten poisto tarkoittaa mehiläisten uudelleensijoittamista. Tätä tarkoitusta varten on olemassa ammattimaisia palveluita, sillä tarhamehiläistä pidetään hyödyllisimpänä kaikista hyönteislajeista. Mehiläispesillä on potentiaalinen taloudellinen arvo. Tarhamehiläisten ammattimaisella poistamisella tarkoitetaan usein niiden siirtämistä uuteen paikkaan, jossa niitä voidaan hoitaa ja käyttää sadon pölyttämiseen ja hunajan sekä mehiläisvahan tuotantoon. Sinänsä mehiläisten poistossa on piirteitä sekä tuholaisten torjunnasta että mehiläishoidosta. Elävien mehiläisten poistamisen tai mehiläisten pelastamisen voi suorittaa paikallinen mehiläishoitaja, joka joko pitää mehiläiset, myy ne tai auttaa yksinkertaisesti pitämään mehiläiset rakennetussa pesässä. Kaikki mehiläishoitajat eivät kuitenkaan tarjoa mehiläisten poistopalveluita. == Lajeista == Tyypillisesti mehiläislaji, joka on poistamisen kohteena, on länsimainen mehiläinen, eli tarhamehiläinen ( Apis mellifera ). Afrikkalainen mehiläinen (A. melliferan ja A. mellifera scutellatan risteymä) voidaan kuitenkin myös poistaa turvallisesti, siirtää ja pitää hengissä. Mehiläisten poistoalan ammattilaisten ei pitäisi väittää pystyvänsä erottamaan näitä kahta tyyppiä; tämä voidaan tehdä vain laboratorioanalyyseillä. == Lähteet == Luokka:Tuholaisten torjunta Luokka:Mehiläisten hoito
Maikki Rantala

Maikki Rantala (s. 1981 Helsinki) on suomalainen katu- ja muraalitaiteilija. Rantala on valmistunut vuonna 2006 Lahden ammattikorkeakoulun Muotoiluinstituutista medianomiksi (AMK) graafisen suunnittelun opintosuunnalta. Hän työskenteli vuosina 2006–2014 suomalaisessa kustantamossa graafisena suunnittelijana ja art directorina. == Muraalitaide == Rantala on työskennellyt katutaidekollektiivi Multicoloured Dreamsissa suunnittelemassa muraalitaidetta vuodesta 2010 lähtien. Hän osallistui muun muassa vuonna 2015 Myyrmäen rautatieaseman mittavien seinämaalausteen tekoon. Rantala on kuulunut muun muassa katutaidekollektiivi G-Rexiin vuodesta 2015 ja Street Art Vantaaseen vuodesta 2016. Muraaleja, joiden suunnitteluun tai tekemiseen hän on osallistunut on muun muassa Vantaalla, Porissa, Tampereella ja Mäntyharjulla. Merkittävä osa teoksista on toteutettu osallistavasti. Teoksia on myös sisätiloissa. Nykyisin Rantala on keskittynyt urallaan laajemminkin julkisen taiteen suunnitteluun. === Kuvia julkisista töistä === Tiedosto:Laura Lehtinen Sara Multanen Maikki Rantala seinämaalaus Antinkatu 35 2015.jpg|Meren musiikkia, 2016, Pori. – Yhdessä Laura Lehtisen ja Sara Multasen kanssa. Tiedosto:Maikki Rantala ja Sara Multanen - muraali - 2017 - Raappavuorenrinne 2 - Martinlaakso - Vantaa.jpg|Muraali Raappavuorenrinteessä, 2017, Vantaa. – Yhdessä Sara Multasen kanssa. Tiedosto:Hennakirsikka Halme, Tomi Lastunen Maikki Rantala Muraali Opiskelijankadulla 2017.JPG|Muraali Opiskelijankadulla, 2017, Tampere. – Yhdessä Hennakirsikka Halmeen ja Tomi Lastusen kanssa. Tiedosto:Maikki Rantala - Common Patterns - 2018 - Rautkallionkatu 3 - Havukoski (Koivukylä) - Vantaa - 2.jpg|Muraali Common Patterns, 2018, Vantaa. Tiedosto:Maikki Rantala Hennakirsikka Halme Rajakivella 2019.JPG|Rajakivellä, yhdessä Hennakirsikka Halmeen kanssa, 2019, Vuores, Tampere.Vuoreksen taide; Vuores.fi Tiedosto:Maikki Rantala - Paikallistarinoiden muraali (2020) - Hiirakkotien ja Hakunilantien risteys - Hakunila - Vantaa.jpg|Paikallistarinoiden muraali, 2020, Vantaa. Tiedosto:Maikki Rantala ja Essi Ruuskanen - Husbacka II (2021) - Löydöstie 4, Myyrmäki - Vantaa.JPG|Husbacka II, yhdessä Essi Ruuskasen kanssa, 2021, Vantaa. == Lähteet == https://www.g-rex.fi/tekijat/#/maikki-rantala == Aiheesta muualla == * Rantalan esittelysivu G-REX:issä Luokka:Suomalaiset graffititaiteilijat Luokka:Vuonna 1981 syntyneet Luokka:Elävät henkilöt Luokka:Suomalaiset graafiset suunnittelijat
Karoliina Friberg

Karoliina Friberg (s. 3. helmikuuta 1994) on suomalainen lentopalloilija. Hän edustaa LP Kangasalaa ja on pelipaikaltaan keskitorjuja. Friberg on Vammalan Lentopallon kasvatti. Hän pelasi Hämeenlinnan Pallokerhossa kausina 2013–2017 ja voitti Suomen-mestaruuden vuonna 2016. Kausina 2017–2019 hän pelasi liigassa Nurmon Jymyn joukkueessa. Kauden 2019–2020 hän edusti Hämeenlinnan Lentopallokerhoa. Kaudeksi 2020–2021 hän siirtyi LP Kangasalaan. == Lähteet == Luokka:Suomalaiset lentopalloilijat Luokka:Vuonna 1994 syntyneet Luokka:Elävät henkilöt
Anna Šabanova

Anna Nikolajevna Šabanova (; 18. maaliskuuta 1848greg. Smolensk – 25. toukokuuta 1932 Leningrad) oli venäläinen lastenlääkäri, naisten oikeuksien puolustaja ja filantrooppi. Anna Šabanova syntyi varakkaaseen aatelisperheeseen Smolenskin maakunnassa.Список дворянских родов, внесенных в родословные дворянские книги Смоленской губернии : Сост. в 1897 г. - Смоленск. Luettelo Smolenskin maakunnan aateisperheistä 1897, sivu 40. Viitattu 29.4.2020. Hän osallistui alaikäisenä radikaaliin poliittiseen liikehdintään ja tuomittiin siitä vuonna 1865 kuuden kuukauden vankeuteen. Vapauduttuaan hän alkoi pyrkiä lääkäriksi. Tähän aikaan Suomen suuriruhtinaskunta oli ainoa paikka Venäjän valtakunnassa, missä naisten sallittiin osallistua korkea- asteen koulutukseen, joten vuonna 1871 Šabanova aloitti opintonsa Keisarillisessa Aleksanterin-Yliopistossa Helsingissä. Vuonna 1873 hän siirtyi Pietariin Venäjän ensimmäiselle naislääkärikurssille, joka valmistui vuonna 1877 Pietarin keisarillisesta lääketieteellisestä akatemiasta. Lääketieteen tohtoriksi hän valmistui vuonna 1878. Hänestä tuli tunnustettu lastensairauksien asiantuntija. Hän työskenteli koko työuransa ajan Oldenburgin lastensairaalassa Pietarissa. Hän oli myös kirjailija ja osallistui maansa yhteiskunnalliseen keskusteluun esimerkiksi kääntämällä venäjäksi hyvinvointiin liittyviä ohjekirjoja. Hän edisti monin tavoin Venäjän naisten koulutusmahdollisuuksia. Šabanova oli vuonna 1895 perustamassa Venäjän naisten keskinäistä filantrooppista järjestöä. Se perusti Pietariin naisten asuntolan, lasten päiväkodin, avustuskassan ja työnvälitystoimiston. Hän alkoi vuodesta 1905 lähtien ohjata järjestön toimintaa puoluepolitiikan suuntaan saadakseen Venäjän naisille äänioikeuden.The Women's Liberation Movement in Russia. Stites, Richard (1978). Teoksen sivu 201. Google Books.Anna Shabanova. Spartacus Educational. Viitattu 29.4.2020. Viitattu 29.4.2020. Hän järjesti 10.–16.12.1908 yli tuhannen osallistujan voimin Venäjän naisten yleiskokouksen perustaakseen naisten puolueen. Sen perustaminen kuitenkin epäonnistui.Encyclopedia of Russian Women's Movements. Noonan, Norma C. & Nechemias, Carol (2001). Teoksen sivut 24–25. Google Books. Viitattu 29.4.2020. Lokakuun vallankumouksen 1917 jälkeen Šabanova vetäytyi julkisesta toiminnasta. Toisaalta hänen monen vuoden taistelunsa peruste on kadonnut, koska Neuvostoliitossa Venäjän naisten ja miesten oikeudet olivat tasapuoliset, toisaalta kaikki yksityiset aloitteet kiellettiin. Anna Šabanova keskittyi kokonaan sairaalatyöhön. Oldenburgin sairaalan nimi muutettiin Rauhfusan sairaalaksi tohtori Karl Rauchfussin mukaan. Hän sai Neuvostoliiton Työn sankarin arvon vuonna 1928. ==Lähteet== Luokka:Venäläiset lääkärit Luokka:Venäläiset poliitikot Luokka:Venäläiset kirjailijat Luokka:Vuonna 1848 syntyneet Luokka:Vuonna 1932 kuolleet
Nyrkkeilyn maailmanmestaruuskilpailut 2015

Vuoden 2015 nyrkkeilyn maailmanmestaruuskilpailut järjestettiin 5.–18. lokakuuta Dohassa, Qatarissa. Nämä olivat miesten 18. maailmanmestaruuskilpailut. Kisoissa oteltiin kymmenessä painoluokassa. Kisojen menestynein maa oli Kuuba, jonka nyrkkeilijät voittivat neljä kultaa, kaksi hopeaa ja yhden pronssin. == Lähteet == Luokka:Nyrkkeilyn maailmanmestaruuskilpailut Luokka:Vuoden 2015 urheilu Luokka:Qatarin urheilutapahtumat Luokka:Doha
Nyrkkeilyn maailmanmestaruuskilpailut 2017

Vuoden 2017 nyrkkeilyn maailmanmestaruuskilpailut järjestettiin 25. elokuuta – 3. syyskuuta Hampurissa, Saksassa. Nämä olivat miesten 19. maailmanmestaruuskilpailut. Kisoissa oteltiin kymmenessä painoluokassa. Kisojen menestynein maa oli Kuuba, jonka nyrkkeilijät voittivat viisi kultaa ja kaksi hopeaa. == Lähteet == Luokka:Nyrkkeilyn maailmanmestaruuskilpailut Luokka:Vuoden 2017 urheilu Maailmanmestaruuskilpailut 2017 Luokka:Hampurin urheilu
Henri Ventoniemi

Henri Ventoniemi (s. 11. elokuuta 1995 Hyvinkää) on suomalainen koripalloilija. Ventoniemen kasvattajaseura on Hyvinkään Ponteva. 207 senttisen Ventoniemen pelipaikka on korin alla joko sentterinä tai isona laitahyökkääjänä. Ventoniemi edustaa Korisliigassa pelaavaa Lahti Basketballia. == Tilastot == === Runkosarja === Kausi Joukkue Sarja O MIN 2P % 3P % 1P % HL PL LEV S M R T PTS PTS YHT 2011–2012 Honka I-divisioona A 2 06:49 100,0 % – 25,0 % 0,5 1,0 1,5 0,5 – – – 2,5 5 2012–2013 HBA-Märsky I-divisioona A 27 16:33 42,4 % 29,3 % 36,0 % 0,9 1,6 2,5 0,3 0,9 0,8 0,1 3,5 95 2013–2014 Honka Korisliiga 6 02:21 20,0 % – 100,0 % – 0,8 0,8 – 0,2 – – 0,7 4 2013–2014 HBA-Märsky I-divisioona B 13 21:50 35,1 % 13,8 % 37,9 % 1,7 3,8 5,5 0,4 1,6 1,0 0,5 4,8 63 2014–2015 BC Nokia I-divisioona A 25 13:16 49,2 % 37,5 % 50,0 % 1,2 1,3 2,5 0,2 1,1 0,4 0,1 5,8 145 2019–2020 Korihait Korisliiga 37 26:23 49,1 % 29,4 % 52,3 % 2,1 3,3 5,4 2,0 1,7 0,6 0,3 8,9 328 Yhteensä Korisliiga 43 23:01 48,5 % 29,4 % 53,7 % 1,8 3,0 4,7 1,7 1,5 0,5 0,2 7,7 332 Yhteensä I-divisioona A 54 14:40 47,6 % 30,6 % 41,5 % 1,0 1,4 2,5 0,3 1,0 0,6 0,1 4,5 245 Yhteensä I-divisioona B 13 21:50 35,1 % 13,8 % 37,9 % 1,7 3,8 5,5 0,4 1,6 1,0 0,5 4,8 63 === Pudotuspelit === Kausi Joukkue Sarja O MIN 2P % 3P % 1P % HL PL LEV S M R T PTS PTS YHT 2014–2015 BC Nokia I-divisioona A 1 00:58 – 0,0 % – – – – – – – – – – * O = ottelut, MIN = peliminuutit, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä == Lähteet == * Henri Ventoniemi Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1995 syntyneet Luokka:Elävät henkilöt
Nyrkkeilyn maailmanmestaruuskilpailut 2019

Vuoden 2019 nyrkkeilyn maailmanmestaruuskilpailut järjestettiin 12.–21. syyskuuta Jekaterinburgissa, Venäjällä. Nämä olivat miesten 20. maailmanmestaruuskilpailut. Kisoissa oteltiin kahdeksassa painoluokassa. Kisojen menestyneimmät maat olivat kolme kultaa voittaneet Uzbekistan ja Venäjä. Kazakstan ja Kuuba voittivat yhden kultamitalin. Kazakstan sai yhteensä kuusi mitalia, Uzbekistan viisi ja Venäjä neljä. == Lähteet == Luokka:Nyrkkeilyn maailmanmestaruuskilpailut Luokka:Vuoden 2019 urheilu Maailmanmestaruuskilpailut 2019 Luokka:Jekaterinburg
Nyrkkeilyn naisten maailmanmestaruuskilpailut 2019

Vuoden 2019 nyrkkeilyn naisten maailmanmestaruuskilpailut järjestettiin 3.–13. lokakuuta Ulan-Udessa, Venäjällä. Nämä olivat naisten 11. maailmanmestaruuskilpailut. Kisoissa oteltiin kymmenessä painoluokassa. Venäjän nyrkkeilijät voittivat kolme kultamitalia, yhden hopean ja kaksi pronssia. == Lähteet == Luokka:Nyrkkeilyn maailmanmestaruuskilpailut Luokka:Vuoden 2019 urheilu Maailmanmestaruuskilpailut 2019 naisten Luokka:Burjatia Luokka:Naisten nyrkkeily